stanford-oval/wikipedia huggingface dataset:
โรงเรียนวัดนาวง (จังหวัดปทุมธานี)
ระบบโครงสร้างการบริหาร

โรงเรียนวัดนาวง แบ่งโครงสร้างการบริหารงานเป็น   4 ฝ่าย คือ ฝ่ายวิชาการ ฝ่ายงบประมาณ ฝ่ายบริหารบุคคล และฝ่ายบริหารทั่วไป ในการทำงาน โดยยึดผู้เรียนเป็นศูนย์กลางของการพัฒนา ภายใต้ยุทธศาสตร์การพัฒนาโรงเรียน 4 ปีแห่งรากฐานสู่ 4 ปี แห่งความก้าวหน้า คือ ก้าวแห่งการมีส่วนร่วมพัฒนาการศึกษาก้าวแห่งมาตรฐานและคุณภาพการศึกษา ก้าวแห่งการพัฒนาการจัดการศึกษา ก้าวแห่งโอกาสทางการศึกษาก้าวแห่งความเป็นสากลและพลวัตของโลก
กำหนดนโยบายเป็น 5 กิจกรรม คือ ก้าวด้วยคุณธรรม ก้าวล้ำสิ่งแวดล้อม ก้าวพร้อมพลานามัย  ก้าวไกลวิชาการ ก้าวสืบสานวัฒนธรรมไทย อันจะส่งผลให้นักเรียนของโรงเรียนวัดนาวงเป็นผู้มีคุณภาพถึงพร้อมด้วยความรู้ ความสามารถ เต็มตามศักยภาพ เป็นคนดี มีระเบียบวินัยสามารถใช้เทคโนโลยีแสวงหาความรู้ต่าง ๆ รวมทั้งเป็นผู้ที่รักษ์เห็นคุณค่าของธรรมชาติและสิ่งแวดล้อม ดังปรัชญาของโรงเรียนที่ว่า “กิจกรรมก้าวหน้า วิชาการก้าวไกล ใฝ่ใจพัฒนา รักษาสิ่งแวดล้อม เพียบพร้อมคุณธรรม”
สัญลักษณ์ประจำโรงเรียน

ตราสัญลักษณ์ประจำโรงเรียน รวงข้าวอยู่ในนา
คำขวัญ กิจกรรมก้าวหน้า    วิชาการก้าวไกล  ใฝ่ใจพัฒนา รักษาสิ่งแวดล้อม    เพียบพร้อมคุณธรรม    เลิศล้ำความเป็นไทย
สีประจำโรงเรียน
หมายถึง สีเหลือง
หมายถึง สีฟ้า
แหล่งข้อมูลอื่น

เว็บไซต์โรงเรียนวัดนาวง เก็บถาวร 2020-06-12 ที่ เวย์แบ็กแมชชีน
โรงเรียนวัดนาวง ที่เฟซบุ๊ก
ข้อมูลพื้นฐานโรงเรียนวัดนาวง (จังหวัดปทุมธานี)ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
วิทยาลัยเทคโนโลยีบริหารธุรกิจรักไทย มุกดาหาร

| --- | --- |
ชื่อย่อ: ว.ทรท.
คติพจน์: พลังความรู้คู่คุณธรรม นำทางสู่ความสำเร็จ
ประเภท: วิทยาลัยอาชีวศึกษาเอกชน สังกัดสำนักงานคณะกรรมการการอาชีวศึกษา กระทรวงศึกษาธิการ
สถาปนา: พ.ศ. 2547
ที่ตั้ง: 128 ถนนเลี่ยงเมืองมุกดาหาร-อุบลราชธานี ตำบลมุกดาหาร อำเภอเมืองมุกดาหาร จังหวัดมุกดาหาร 49000
วิทยาลัยเทคโนโลยีบริหารธุรกิจรักไทย มุกดาหาร เป็นวิทยาลัยอาชีวศึกษาเอกชน ในสังกัดสำนักงานคณะกรรมการส่งเสริมการศึกษาเอกชน ก่อตั้งขึ้นเมื่อปี พ.ศ. 2547 ตำบลมุกดาหาร อำเภอเมือง จังหวัดมุกดาหาร จัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชสชีพชั้นสูง (ปวส.)
วิทยาลัยในเครือบริษัท เทคโนโลยีบริหารธุรกิจรักไทย

วิทยาลัยเทคโนโลยีบริหารธุรกิจรักไทย มุกดาหาร จังหวัดมุกดาหาร
วิทยาลัยเทคโนโลยีบริหารธุรกิจรักไทย บุณฑริก จังหวัดอุบลราชธานี
วิทยาลัยเทคโนโลยีบริหารธุรกิจรักไทย ขุขันธ์ จังหวัดศรีสะเกษ
วิทยาลัยเทคโนโลยีบริหารธุรกิจรักไทย ท่าบ่อ จังหวัดหนองคาย
วิทยาลัยเทคโนโลยีบริหารธุรกิจรักไทย ละหานทราย จังหวัดบุรีรัมย์
วิทยาลัยเทคโนโลยีบริหารธุรกิจรักไทย พุทไธสง จังหวัดบุรีรัมย์
วิทยาลัยเทคโนโลยีบริหารธุรกิจรักไทย นากลาง จังหวัดหนองบัวลำภู
วิทยาลัยเทคโนโลยีบริหารธุรกิจรักไทย โพนพิสัย จังหวัดหนองคาย
วิทยาลัยเทคโนโลยีบริหารธุรกิจรักไทย บึงกาฬ จังหวัดบึงกาฬ
วิทยาลัยเทคโนโลยีบริหารธุรกิจรักไทย เขมราฐ จังหวัดอุบลราชธานี
วิทยาลัยเทคโนโลยีบริหารธุรกิจรักไทย น้ำยืน จังหวัดอุบลราชธานี
วิทยาลัยเทคโนโลยีบริหารธุรกิจรักไทย สิรินธร จังหวัดอุบลราชธานี
วิทยาลัยเทคโนโลยีบริหารธุรกิจรักไทย สุวรรณภูมิ จังหวัดร้อยเอ็ด
วิทยาลัยเทคโนโลยีบริหารธุรกิจรักไทย คง จังหวัดนครราชสีมา
โรงเรียนปลายพระยาวิทยาคม

| โรงเรียนปลายพระยาวิทยาคม Plaiprayawittayakom School> ที่ตั้ง |
| --- | --- |
4 ถนนอ่าวลึก-พระแสง ตำบลปลายพระยา อำเภอปลายพระยา จังหวัดกระบี่ 81160
ข้อมูล
ชื่ออื่น: ป.ว.(P.W.)
ประเภท: รัฐ
คำขวัญ: รักสะอาด มีวินัย ตั้งใจเรียน   ขนฺติ หิต สุขา วหา  (ความอดทนนำมาซึ่งประโยชน์สุข) 
สถาปนา: พ.ศ. 2519
ผู้ก่อตั้ง: นายวิสูตร ขนอม
หน่วยงานกำกับ: กระทรวงศึกษาธิการ
รหัส: 1004810601
ผู้อำนวยการ: นายวิโรจน์ วุ่นแก้ว
ระดับปีที่จัดการศึกษา: มัธยมศึกษาตอนต้นและมัธยมศึกษาตอนปลาย
จำนวนนักเรียน: 1,200 คน
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ ภาษาจีน 
สี:   สีดำ -   สีแดง
เพลง: มาร์ชปลายพระยาวิทยาคม
เว็บไซต์: www.pv.ac.th
ดอกไม้ประจำโรงเรียน - ดอกส้าน
โรงเรียนปลายพระยาวิทยาคม เป็นสถานศึกษาขนาดกลางตั้งอยู่เลขที่ 4 ถนนอ่าวลึก - พระแสง ตำบลปลายพระยา อำเภอปลายพระยา จังหวัดกระบี่ โดยคนทั่วไปส่วนใหญ่มักเรียกว่า "โรงเรียนมอ หรือ โรงเรียนปลายยา" ก่อตั้งขึ้นเมื่อเดือนมิถุนายน พุทธศักราช 2519 (วันที่ไม่ปรากฏชัด) โดยนายวิสูตร ขนอม ตำแหน่งอาจารย์ 1 โรงเรียนอ่าวลึกประชาสรรค์ มาดำรงตำแหน่งเป็นครูใหญ่อยู่ในขณะนั้น โดยได้รับงบประมาณการก่อสร้างอาคารเรียนแบบถาวร แบบ 216 ก 6 ห้องเรียน 1 หลัง บ้านพักครู 2 หลัง บ้านพักนักการภารโรง 1 หลัง ห้องน้ำนักเรียน 1 หลัง โดยใช้ที่ดินของกระทรวงศึกษาธิการ เนื้อที่ 168 ไร่ ในการก่อสร้างของสมัยนั้น
ประวัติ

โรงเรียนปลายพระยาวิทยาคม สร้างขึ้นเมื่อปีพุทธศักราช 2519 เนื่องจากก่อนหน้านั้น ได้รับการอนุมัติจากกระทรวงศึกษาธิการ ให้เปิดสอนครั้งแรกในระดับมัธยมศึกษาตอนต้นเป็นครั้งแรกเมื่อปีพุทธศักราช 2519 โดยตอนแรกได้อาศัยอาคารเรียนของโรงเรียนบ้านบางเหียน เป็นสถานที่เรียนชั่วคราว ทำการรับนักเรียนแบบสหศึกษา ในปีการศึกษานั้นรับนักเรียนได้จำนวน 22 คน มีครูประจำการจำนวน 4 คน ต่อมาได้รับงบประมาณการก่อสร้างอาคารเรียนแบบถาวร แบบ 216 ก ห้องเรียน 1 หลัง บ้านพักครู 2 หลัง บ้านพักนักการภารโรง 1 หลัง ห้องน้ำนักเรียน 1 หลัง โดยใช้ที่ดินของกระทรวงศึกษาธิการ เนื้อที่ 168 ไร่ ในการก่อสร้าง และห่างจากที่เรียนชั่วคราวประมาณ 1 กิโลเมตร เมื่อทำการก่อสร้างอาคารเรียน และอาคารประกอบแล้วเสร็จ จึงได้ย้ายไปยังที่เรียนใหม่เมื่อเดือนมิถุนายน พุทธศักราช 2520 โดยในขณะนั้นมีครูประจำการจำนวน 6 คน ในครั้งนั้น
ปัจจุบันเปิดรับนักเรียน ชั้นมัธยมปีที่ 1 - 6 เมื่อมีนักเรียนเพิ่มขึ้นก็สร้างอาคารเรียนขึ้นอีกหลัง โดยใช้ชื่อว่า "อาคาร 20 ปี" (ภายหลังใด้เปลี่ยนชื่อเป็นอาคารปลายพระยารุ่งเรือง) ซึ่งก่อสร้างขึ้นในภายหลัง ในบริเวณใกล้ ๆ กันของ "อาคาร 20 ปี" เป็นสระน้ำขนาดใหญ่ ไว้สำหรับใช้อุปโภคและบริโภค สำหรับครูและบุคลากรภายในโรงเรียน ปัจจุบันโรงเรียนปลายพระยาวิทยาคมเป็นสถานศึกษาระดับมัธยมขนาดกลาง มีนักเรียนกว่า 1,200 คน บุคลากรประมาณ 60 คน ครูต่างประเทศ 2 คน
สัญลักษณ์ประจำโรงเรียน

ดอกส้าน        หมายถึง    ดอกไม้ประจำโรงเรียน
ก้านปาล์มน้ำมัน หมายถึง    อาชีพของคนในชุมชนส่วนใหญ่
ดาบ              หมายถึง    สัญลักษณ์ของจังหวัดกระบี่
รัศมี 19 แฉก   หมายถึง   ปีพุทธศักราชที่ก่อตั้งโรงเรียน
คติพจน์ประจำโรงเรียน

"ขนฺติ หิต สุขา วหา" แปลว่า ความอดทนนำมาซึ่งประโยชน์สุข
สีประจำโรงเรียน

สีดำ คือ ความอดทน
สีแดง คือ เลือดอันเข้มข้น
คณะสีประจำโรงเรียน

เขียวมรกต
เหลืองบุษราคัม
ชมพูพลอยชมพู
ฟ้าเพทาย
เพลงมาร์ชประจำโรงเรียน

เพลงมาร์ชปลายพระยาวิทยาคม
เหล่านักเรียนปลายพระยาวิทยาคม
มุ่งองค์สี่ยึดมั่นการศึกษา
การเรียนดี กีฬาเด่น เป็นปรัชญา
ความอดทนนำสุขมาสถาบันเรา
ภูมิทัศน์โดดเด่นเป็นสง่า
ดงดอกส้านตระการตามีป่าเขา
ปลายพระยาแหล่งปลูกปาล์มมานานเนาว์
พัฒนาบ้านเมืองเราให้ก้าวไกล
รักสะอาด มีวินัย ตั้งใจเรียน
มุ่งพากเพียรทำดีมิหวั่นไหว
รู้หน้าที่และสิทธิความเป็นไทย
คุณธรรมน้อมนำใจตลอดมา
สีดำแดง นั่นหรือ คืออำนาจ
เชิดชูชาติ ศาสน์ กษัตรา
งามมารยาทปราชญ์เปรื่องเลื่องลือชา
นามว่า "ปลายพระยาวิทยาคม" ฯ
ทำเนียบผู้บริหาร

ตั้งแต่ปีพุทธศักราช 2519 ถึงปัจจุบัน โรงเรียนปลายพระยาวิทยาคม มีผู้บริหารทั้งหมด 10 ท่าน
| ลำดับ | รายนาม | วาระการดำรงตำแหน่ง |
| --- | --- | --- |

| 1 | นายวิสูตร ขนอม | พ.ศ. 2519 - 2525 |

| 2 | นายชาตรี สกุลบุญมา | พ.ศ. 2525 - 2538 |

| 3 | นายชัยวัฒน์ เจียมสุขสุจิตต์ | พ.ศ. 2538 - 2540 |

| 4 | นายประนอม บุตรแขก | พ.ศ. 2540 - 2546 |

| 5 | นายธงชาติ เวสพันธ์ | พ.ศ. 2546 - 2550 |

| 6 | นายอวิรุทธ์  กิตติวรรุทธ์ | พ.ศ. 2550 - 2553 |

| 7 | นายพนม ไชยโรจน์ | พ.ศ. 2553 - 2554 |

| 8 | นายประดิษฐ์ สวัสดี | พ.ศ. 2554 - 2556 |

| 9 | นายธนูศักดิ์ พยัฆเนตร | พ.ศ. 2556 - 2560 |
| 10 | นายวิโรจน์ วุ่นแก้ว | พ.ศ. 2561 - ปัจจุบัน |
คณะผู้บริหารโรงเรียนปลายพระยาวิทยาคม

นายธนูศักดิ์  พยัฆเนตร ผู้อำนวยการโรงเรียนปลายพระยาวิทยาคม
นายกมลชัย  กลางรัก รองผู้อำนวยการกลุ่มงานบริหารทั่วไป
นางสารพัฒน์  รัตนบุรานินท์ รองผู้อำนวยการกลุ่มงานบริหารวิชาการ
นายศักดิพันธ์  จันทร์เพชร รองผู้อำนวยการกลุ่มงานบริหารบุคลากร
อาคารและสถานที่ภายในโรงเรียน

โรงเรียนปลายพระยาวิทยาคมประกอบไปด้วยอาคารต่าง ๆ ดังต่อไปนี้
อาคาร เขาเขนมั่นคง เป็นที่ทำการของสำนักงานผู้อำนวยการ, งานการเงิน บัญชี และพัสดุ, สำนักงานวิชาการ, งานสารบรรณ, งานบุคลากร, งานแผนงาน สารสนเทศ, งานแนะแนว, งานธุรการ, งานทะเบียนนักเรียน, ห้องโสตทัศนศึกษา, ห้องศูนย์มัลติมิเดีย, กลุ่มสาระการเรียนรู้การงานอาชีพและเทคโนโลยี (คอมพิวเตอร์), กลุ่มสาระการเรียนรู้คณิตศาสตร์, กลุ่มสาระการเรียนรู้ภาษาไทย และกลุ่มสาระการเรียนรู้ภาษาต่างประเทศ
อาคาร ปลายพระยารุ่งเรือง ประกอบไปด้วยห้องงานปกครอง และกิจการนักเรียน, ห้องประชาสัมพันธ์, ห้องสหกรณ์, กลุ่มสาระการเรียนรู้วิทยาศาสตร์, กลุ่มสาระการเรียนรู้สังคมศึกษา ศาสนา และวัฒนธรรม และกลุ่มสาระการเรียนรู้การงานอาชีพและเทคโนโลยี (คอมพิวเตอร์), กลุ่มสาระการเรียนรู้สุขศึกษาและพลศึกษา และห้องพยาบาล
อาคาร คีรีวงศ์รุ่งเรือง ประกอบไปด้วยกลุ่มสาระสังคมศึกษา ศาสนา และวัฒนธรรมและห้องเรียนหมวดสังคมศึกษา
อาคารช่าง ประกอบไปด้วยห้องเรียนกลุ่มสาระการเรียนรู้สังคมศึกษา ศาสนา และวัฒนธรรมจำนวน 1 ห้องเรียน, ห้องเรียนกลุ่มสาระการเรียนรู้การงานอาชีพและเทคโนโลยีจำนวน 1 ห้องเรียน, ธนาคารขยะโรงเรียน, ห้องชุมนุมอย.น้อย
อาคารตึกคหกรรม เป็นอาคารเรียนทางด้านคหกรรม (วิชางานบ้าน) ด้านล่างเป็นห้องเรียนวิชาศิลปะ และคหกรรม ส่วนด้านบนเป็นห้องเรียนวิชาดนตรีศึกษา
ห้องนาฏศิลป์ ประกอบไปด้วยห้องเรียนนาฏศิลป์ล้วนจำนวน 1 ห้องเรียน ตั้งอยู่บริเวณด้านหน้าตึกคหกรรม
อาคารเกษตรอุตสาหกรรม เป็นที่อาคารเรียนวิชาเกษตร (ปาล์มน้ำมัน) และวิชางานธุรกิจ - งานช่าง
หอประชุม ประกอบไปด้วยโรงอาหาร และหอประชุม
ห้องสมุด อยู่บริเวณด้านล่างอาคาร 20 ปี เป็นที่รวบรวมหนังสือและสื่อทางเทคโนโลยี สำหรับคณะครู และนักเรียน
ชีวิตในโรงเรียน

นักเรียนมีคุณธรรม  จริยธรรม  มีคุณภาพและศักยภาพในการแข่งขันทั้งทางด้านวิชาการ และการกีฬา รู้จักบริหารทรัพยากรในท้องถิ่น มีความสามารถด้านวิทยาศาสตร์เทคโนโลยี และรักความเป็นไทย
เกียรติยศของโรงเรียน

โรงเรียนได้รับรางวัลโรงเรียนพระราชทานสถานศึกษาดีเด่น ในปี พ.ศ. 2543
โรงเรียนได้รับรางวัลโรงเรียนปฏิรูปการศึกษาดีเด่น ของเขตการศึกษา 4 ในปี พ.ศ. 2543
โรงเรียนได้รับการประเมินโรงเรียนตั้นแบบโรงเรียนในฝัน ในปี พ.ศ. 2548
โรงเรียนได้รับรางวัลสถานศึกษาแระแนวอาชีพดีเด่นระดับสามัญศึกษา ในปี พ.ศ. 2548
โรงเรียนได้รับรางวัลกระบี่เมืองสะอาด เฉลิมพระเกียรติเนื่องในโอกาสมหามงคลเฉลิมพระชนมพรรษา 80 พรรษา ในปี พ.ศ. 2550
โรงเรียนได้รับรางวัลการประเมินคุณภาพภายนอกจากสำนักงานรับรองมาตรฐาน และประเมินคุณภาพการศึกษาภายนอกรอบสอง อยู่ในระดับคุณภาพดีมาก 17 มาตรฐานใน 18 มาตรฐาน ในปี พ.ศ. 2551
โรงเรียนได้รับรางวัลโรงเรียนขนาดกลาง ดำเนินการตามนโยบายห้องสมุด 3 ดี ได้รับรางวัล ระดับดีเด่น
โรงเรียนได้รับรางวัลโรงเรียนขนาดกลาง ดำเนินการพัฒนายกระดับคุณภาพการจัดการศึกษาในโรงเรียนมัธยมศึกษา ได้รับรางวัลระดับดีเด่น
แหล่งข้อมูลอื่น

เว็บไซต์โรงเรียนปลายพระยาวิทยาคม
โรงเรียนปลายพระยาวิทยาคม ที่เฟซบุ๊ก
ข้อมูลพื้นฐานโรงเรียนปลายพระยาวิทยาคมในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
โรงเรียนเกษตรสมบูรณ์วิทยาคม

| โรงเรียนเกษตรสมบูรณ์วิทยาคม Kasetsomboon Wittayakom School> ที่ตั้ง |
| --- | --- |
เลขที่ 229 หมู่7 ตำบลกุดเลาะ  อำเภอเกษตรสมบูรณ์ จังหวัดชัยภูมิ 36120
ข้อมูล
ชื่ออื่น: ก.ส. (KS)
ประเภท: รัฐบาลระดับมัธยมศึกษาปีที่ 1-6
คำขวัญ: วิริเยนฺ ทุกฺขมจฺเจติ  (คนร่วงทุกข์ได้เพราะความเพียร) วินัย วิชา สามัคคี
สถาปนา: 16 เมษายน พ.ศ. 2516
หน่วยงานกำกับ: องค์การบริหารส่วนจังหวัดชัยภูมิ
ระดับปีที่จัดการศึกษา: มัธยมศึกษาปีที่ 1 - มัธยมศึกษาปีที่ 6
สี:   เขียว   เหลือง
เพลง: มาร์ชเกษตรสมบูรณ์
เว็บไซต์: kasetwit.ac.th
โรงเรียนเกษตรสมบูรณ์วิทยาคม เป็นโรงเรียนมัธยมศึกษาขนาดใหญ่ในจังหวัดชัยภูมิ ประเภทสหศึกษา อยู่ภายใต้สังกัดสำนักงานเขตพื้นที่การศึกษามัธยมศึกษาชัยภูมิ เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ และในปี พ.ศ. 2551 โรงเรียนได้ย้ายเข้ามาอยู่ในสังกัดองค์การบริหารส่วนจังหวัดชัยภูมิจนถึงปัจจุบัน โดยโรงเรียนมีขนาดเนื้อที่ทั้งหมด 39 ไร่ 3 งาน 86 ตารางวา
ประวัติ

เดิมทีในเขตอำเภอเกษตรสมบูรณ์ จังหวัดชัยภูมิ ยังไม่มีโรงเรียนที่เปิดสอนในระดับมัธยมศึกษา สำนักงานศึกษาธิการจังหวัดชัยภูมิจึงได้อนุมัติให้ก่อตั้งโรงเรียนที่เปิดสอนระดับชั้น ม.1 - ม.6 ขึ้นมา
ในปี พ.ศ. 2515 สำนักงานศึกษาธิการจังหวัดชัยภูมิ ได้มีการสำรวจสถานที่ก่อตั้งโรงเรียน โดยเลือกสถานที่ ณ บ้านโนนตุ่น หมู่ที่ 7 ตำบลกุดเลาะ อำเภอเกษตรสมบูรณ์ จังหวัดชัยภูมิ เป็นสถานที่ก่อตั้งโรงเรียน  ในการสำรวจหาสถานที่ครั้งนั้นประกอบด้วย ดร.ก่อ สวัสดิพานิช อธิบดีกรมการศึกษา (ในสมัยนั้น) พร้อมด้วย นายเสียง ชลวาสิน ศึกษาธิการจังหวัดชัยภูมิ และนายพัฒน์พงษ์ บำเพ็ญสิทธิ นายอำเภอเกษตรสมบูรณ์ (ในสมัยนั้น) และมีการก่อตั้งโรงเรียนขึ้นเมื่อวันที่ 16 เมษายน 2516
พ.ศ. 2516 สำนักงานงบประมาณอนุญาตให้ประกาศตั้งเป็นมัธยมศึกษา เปิดรับนักเรียนสหศึกษา โดยช่วงแรกเปิดสอนแค่ระดับ ม.ต้น จำนวนห้องเรียนที่ทำการเปิดสอน 2-0-0 จำนวนนักเรียน 90-0-0 และจำนวนครู 4 คน และ นักการภารโรง 1 คน โดยใช้อาคารเก็บวัสดุของโรงเรียนเกษตรศิลปวิทยา เป็นอาคารเรียนชั่วคราว
พ.ศ. 2518 ย้ายอาคารเรียนจากโรงเรียนเกษตรศิลปวิทยา มาเรียนที่อาคารชั่วคราวซึ่งเป็นที่ตั้งของโรงเรียนในปัจจุบัน มีจำนวนห้องเรียนทั้งหมด 8 ห้อง เปิดสอน 4-2-2 จำนวนครูทั้งหมด 18 คน และ นักการภารโรง 1คน จากนั้น โรงเรียนได้มีการเปลี่ยนแปลงและพัฒนาเรื่อยมาตามลำดับ และภายหลังได้มีการเปิดสอนในระดับ ม.ปลาย มาจนถึงปัจจุบัน
ในปี พ.ศ. 2523 โรงเรียนเกษตรสมบูรณ์วิทยาคมได้รับการคัดเลือกจากกระทรวงศึกษาธิการให้เป็นโรงเรียนดีเด่นได้รับรางวัลพระราชทานระดับมัธยมศึกษา ประจำปีการศึกษา 2523
ประวัติ > การก่อตั้งสาขาโรงเรียน

พ.ศ. 2530 เปิดโรงเรียนสาขาโนนกอก
พ.ศ. 2533 เปิดโรงเรียนสาขาบ้านหัน
พ.ศ. 2537 เปิดโรงเรียนสาขาบ้านเดื่อ
ปัจจุบัน โรงเรียนทั้งสามสาขา มีฐานะเป็นโรงเรียนมัธยมประจำตำบล ที่เปิดสอนระดับชั้น ม.1 - ม.6
ตำบลไผ่ขวาง (อำเภอเมืองสุพรรณบุรี)

| ตำบลไผ่ขวาง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Phai Khwang
ประเทศ: ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 25.00 ตร.กม. (9.65 ตร.ไมล์)
ประชากร (2566)
 • ทั้งหมด: 8,097 คน
 • ความหนาแน่น: 323.88 คน/ตร.กม. (838.8 คน/ตร.ไมล์)
รหัสไปรษณีย์ : 72000
รหัสภูมิศาสตร์: 720105
 ส่วนหนึ่งของสารานุกรมประเทศไทย
| องค์การบริหารส่วนตำบลไผ่ขวาง |
| --- | --- |
องค์การบริหารส่วนตำบล
อบต.ไผ่ขวางที่ตั้งที่ทำการองค์การบริหารส่วนตำบลไผ่ขวาง
พิกัด: 14°27′31.7″N 100°09′16.2″E﻿ / ﻿14.458806°N 100.154500°E﻿ / 14.458806; 100.154500
ประเทศ:  ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 25.00 ตร.กม. (9.65 ตร.ไมล์)
ประชากร (2566)
 • ทั้งหมด: 8,097 คน
 • ความหนาแน่น: 323.88 คน/ตร.กม. (838.8 คน/ตร.ไมล์)
รหัส อปท.: 06720112
ที่อยู่ที่ทำการ: เลขที่ 240 หมู่ 2 ตำบลไผ่ขวาง อำเภอเมืองสุพรรณบุรี จังหวัดสุพรรณบุรี 72000
เว็บไซต์: www.phaikhwang.go.th
 ส่วนหนึ่งของสารานุกรมประเทศไทย
ไผ่ขวาง เป็นตำบลในอำเภอเมืองสุพรรณบุรี จังหวัดสุพรรณบุรี
ที่ตั้งและอาณาเขต

ตำบลไผ่ขวาง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลสนามชัย
ทิศตะวันออก ติดต่อกับตำบลดอนตาล
ทิศใต้ ติดต่อกับตำบลโคกโคเฒ่า
ทิศตะวันตก ติดต่อกับตำบลท่าระหัด
การปกครองส่วนภูมิภาค > การปกครองส่วนภูมิภาค

ตำบลไผ่ขวางแบ่งพื้นที่การปกครองออกเป็น 6 หมู่บ้าน ได้แก่
หมู่ที่ 1 บ้านดอนกลาง
หมู่ที่ 2 บ้านไผ่ขวาง
หมู่ที่ 3 บ้านคันทด
หมู่ที่ 4 บ้านหนองตาลกบ
หมู่ที่ 5 บ้านรางกระทุ่ม
หมู่ที่ 6 บ้านไผ่นกแขวง
การปกครองส่วนภูมิภาค > การปกครองส่วนท้องถิ่น

ตำบลไผ่ขวางเดิมมีฐานะเป็นสภาตำบลไผ่ขวาง ในปี พ.ศ. 2517 ต่อมาปี พ.ศ. 2538 สภาตำบลไผ่ขวางมี 5 หมู่บ้าน พื้นที่ 25.0 ตารางกิโลเมตร ประชากร 6,157 คน และ 1,467 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลไผ่ขวางอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลไผ่ขวาง
โรงเรียนรัตนราษฎร์บำรุง

| โรงเรียนรัตนราษฎร์บำรุง Ratanaratbumrung School |
| --- | --- |

ที่ตั้ง
75 ถนนราษฎร์ร่วมใจ ตำบลบ้านโป่ง อำเภอบ้านโป่ง จังหวัดราชบุรี 70110
ข้อมูล
ชื่ออื่น: ร.ร. / R.R.
ประเภท: โรงเรียนมัธยมศึกษาขนาดใหญ่พิเศษ
สถาปนา: 4 กรกฎาคม พ.ศ. 2460
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 05700501
ผู้อำนวยการ: นางสาวเกศสุดา เนรมิตธนไพศาล
เพลง: มาร์ชโรงเรียนรัตนราษฎร์บำรุง
เว็บไซต์: 
โรงเรียนรัตนราษฎร์บำรุง เป็นสถานศึกษาประจำอำเภอบ้านโป่ง เริ่มก่อตั้งขึ้นเมื่อวันที่ 4 กรกฎาคม พ.ศ. 2460 เปิดสอนตั้งแต่ระดับชั้นมัธยมศึกษาปีที่ 1 ถึงมัธยมศึกษาปีที่ 6 อยู่ในโครงการโรงเรียนมาตรฐานสากลของกระทรวงศึกษาธิการ 
จำนวนนักเรียน 45,670 คน (พ.ศ. 2558) จำนวนบุคลากร 3,589 คน (พ.ศ. 2558)
รายนามผู้บริหารโรงเรียนรัตนราษฎร์บำรุง

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นายบุญนาค กลิ่นหอม | พ.ศ. 2461-2471 |
| 2 | นายม้วน โรจน์โพธิ์ | พ.ศ. 2471-2473 |
| 3 | ขุนรัตนครีพศึกษากร | พ.ศ. 2473-2478 |
| 4 | นายสวัสดิ์ ประดิษฐ์ดวง | พ.ศ. 2478-2580 |
| 5 | นายพัฒนพงษ์(ฉัตร)  ศุกรโยธิน | พ.ศ. 2480-2481 |
| 6 | นายผาด วัฒนพงษ์ | พ.ศ. 2481-2484 |
| 7 | นายสง่า ดีมาก | พ.ศ. 2484-2495 |
| 8 | นายจรัญ เศรษฐบุตร | พ.ศ. 2495-2498 |
| 9 | นายช้อน พลนิรันดร์ | พ.ศ. 2498-2511 |
| 10 | นายวิชัย จะวะสิต | พ.ศ. 2511-2518 |
| 11 | นายจรรยา มานิตกุล | พ.ศ. 2518-2523 |
| 12 | นางโฉมยง สุพัฒนบุตร | พ.ศ. 2523-2526 |
| 13 | นายประวิทย์ คุมมณี | พ.ศ. 2526-2533 |
| 14 | นายเดชา มุกด์มณี | พ.ศ. 2533-2536 |
| 15 | นายหงษ์  ศรีกำเหนิด | พ.ศ. 2536-2539 |
| 16 | นายสุวิทย์ มานิตกุล | พ.ศ. 2539-2542 |
| 17 | นายปฏิภาณ ทับประยูร | พ.ศ. 2542-2547 |
| 18 | นายอนันต์ บุญแต่ง | พ.ศ. 2547-2554 |
| 19 | นายจำรัส มากแก้ว | พ.ศ. 2554-2554 |
| 20 | นายรัชชัยย์ ศรสุวรรณ | พ.ศ. 2554-2559 |
| 21 | นางสาวจุฑามาศ เกิดแก้วฟ้า | พ.ศ. 2559-2560 |
| 22 | นายนิวัตร วงศ์วิลัย | พ.ศ. 2560-2562 |
| 23 | นายวรรณชัย รังสี | พ.ศ. 2562-2566 |
| 24 | นางสาวเกศสุดา เนรมิตธนไพศาล | พ.ศ.2566-ปัจจุบัน |
รางวัล

รองชนะเลิศอันดับที่ 2 การแข่งขันวงดนตรีลูกทุ่งประเภททีม ในงานศิลปหัตถกรรมนักเรียนระดับชาติ ครั้งที่ 61 ปี 2554
รองชนะเลิศอันดับที่ 1 การแข่งขันภาพยนตร์สั้น ระดับ ม.ปลาย เพื่อคัดเลือกตัวแทนจังหวัดราชบุรี ในงานศิลปนักเรียนระดับชาติ ครั้งที่ 61 ปี 2554 ด้วยภาพยนตร์สั้นเรื่อง My Mind
ชนะเลิศอันดับที่ 1 การแข่งขันภาพยนตร์สั้น ระดับ ม.ปลาย เพื่อคัดเลือกตัวแทนจังหวัดราชบุรี ในงานศิลปหัตถกรรมนักเรียนระดับชาติ ครั้งที่ 62 ปี 2555 ด้วยภาพยนตร์สั้นเรื่อง Grateful
ชนะเลิศอันดับที่ 1 การแข่งขันภาพยนตร์สั้น ระดับ ม.ต้น เพื่อคัดเลือกตัวแทนจังหวัดราชบุรี ในงานศิลปหัตถกรรมนักเรียนระดับชาติ ครั้งที่ 63 ปี 2556 ด้วยภาพยนตร์สั้นเรื่อง Mr.Green
ชนะเลิศอันดับที่ 1 การแข่งขันภาพยนตร์สั้น ระดับ ม.ต้น เพื่อคัดเลือกตัวแทนจังหวัดราชบุรี ในงานศิลปหัตถกรรมนักเรียนระดับชาติ ครั้งที่ 67 ปี 2560 ด้วยภาพยนตร์สั้นเรื่อง คู่คลอง
รองชนะเลิศอันดับที่ 2 การแข่งขันภาพยนตร์สั้น ระดับ ม.ต้น เพื่อคัดเลือกตัวแทนภาคกลางและภาคตะวันออก ในงานศิลปหัตถกรรมนักเรียนระดับชาติ ครั้งที่ 67 ปี 2560 ได้เป็นตัวแทนไปแข่งขันระดับประเทศที่เมืองทองธานี จ.นนทบุรี ด้วยภาพยนตร์สั้นเรื่อง My Canal
เทศกาลภายในโรงเรียน

รัตนฟิล์มอวอร์ด (Ratana Films Award) การประกวดภาพยนตร์ระดับโรงเรียน เริ่มขึ้นเมื่อปี พ.ศ. 2555
รัตนสตาร์ชาเลนจ์ (Ratana Star Challenge) การประกวดนักร้องระดับโรงเรียน เริ่มขึ้นเมื่อปี พ.ศ. 2555
แหล่งข้อมูลอื่น

โรงเรียนรัตนราษฎร์บำรุง
โรงเรียนรัตนราษฎร์บำรุง ที่เฟซบุ๊ก
ข้อมูลพื้นฐานโรงเรียนรัตนราษฎร์บำรุงในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่โรงเรียนรัตนราษฎร์บำรุง
ภาพหน้าโรงเรียนรัตนราษฎร์บำรุงปัจจุบัน
โรงเรียนศรีตระกูลวิทยา

| โรงเรียนศรีตระกูลวิทยา Sritrakulvittaya School |
| --- | --- |

ที่ตั้ง
เลขที่ 129 หมู่ที่ 2 ตำบลศรีตระกูล อำเภอขุขันธ์ จังหวัดศรีสะเกษ 33140
ข้อมูล
ชื่ออื่น: ศ.ต.ว. / S.T.W
ประเภท: โรงเรียนมัธยมศึกษาขนาดกลาง
หน่วยงานกำกับ: สำนักงานเขตพื้นที่การศึกษามัธยมศึกษาเขต 28 สำนักงานคณะกรรมการการศึกษาขั้นพื้นฐาน กระทรวงศึกษาธิการ
สี:   ชมพู    ม่วง
เว็บไซต์: http://www.stwschool.ac.th/
โรงเรียนศรีตระกูลวิทยา ตั้งอยู่เลขที่ ๑๒๙ ตำบลศรีตระกูล  อำเภอขุขันธ์ จังหวัดศรีสะเกษ  สังกัดสำนักงานเขตพื้นที่การศึกษามัธยมศึกษา เขต ๒๘ สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติโรงเรียนศรีตระกูลวิทยา

โรงเรียนศรีตระกูลวิทยา  ตั้งอยู่เลขที่  ๑๒๙  หมู่  ๒  ตำบลศรีตระกูล อำเภอขุขันธ์  จังหวัดศรีสะเกษ  เดิมชื่อโรงเรียนขุขันธ์ (สาขาตาอุด)  โดยเปิดรับสมัครนักเรียนที่จบชั้นประถมศึกษาปีที่ ๖  ในพื้นที่บริการเข้าเรียนต่อในระดับมัธยมศึกษาปีที่ ๑ ประจำปีการศึกษา ๒๕๓๔  จำนวน  ๔๔  คน เป็นนักเรียนชาย ๒๐ คน  นักเรียนหญิง  ๒๔  คน โดยได้รับความอนุเคราะห์ช่วยเหลือจากหลวงพ่อวัดบ้านเคาะ ให้ใช้ศาลาวัดเป็นสถานที่เรียนรวมทั้งร่วมกันรณรงค์ให้นักเรียนเข้าเรียนต่อ  มอบทุนการศึกษา ทุนอาหารกลางวัน และอุปกรณ์การเรียนการสอนแก่โรงเรียน  ต่อมาโรงเรียนได้มีผู้ดูแลสาขา คือ
๑. นายวิรัตน์ น้อยพรหม  ผู้ดูแลสาขา
๒. นายสิทธิพร อุทธิเสน  ผู้ช่วยดูแลสาขา
เมื่อวันที่ ๒๖ พฤษภาคม ๒๕๓๘ กรมสามัญศึกษา  มีคำสั่งแต่งตั้งให้ นางสาวอรพิน จูมสีมา 
มาดำรงตำแหน่งครูใหญ่
พ.ศ. ๒๕๓๙ เปิดสอนระดับ ม.๑-ม.๔ มีนักเรียนทั้งสิ้น ๓๗๒ คนรวม ๑๑ ห้องเรียน มีครู ๙ คน
พ.ศ. ๒๕๔๒ เปิดสอนระดับ ม.๑-ม.๕ มีนักเรียนทั้งสิ้น๔๔๑ คนรวม ๑๓ ห้องเรียน มีครู ๑๐ คน
พ.ศ. ๒๕๔๓-๒๕๔๗ เปิดทำการสอนระดับ ม.๑-ม.๖ มีนักเรียนทั้งสิน ๕๕๒ คน รวม ๑๖ ห้องเรียน มีครู ๑๑ คน
พ.ศ. ๒๕๔๘ เปิดทำการสอนระดับ ม.๑- ม.๖ มีนักเรียนทั้งสิ้น ๕๑๙ คน รวม ๑๖ ห้องเรียน มีครู ๑๐ คน
ทำเนียบผู้บริหารโรงเรียนศรีตระกูลวิทยา

| ลำดับ | รายนาม | ตำแหน่ง | ระยะเวลาดำรงตำแหน่ง |
| --- | --- | --- | --- |
| 1 | นางสาวอรพิน จูมสีมา | ครูใหญ่ - ผู้อำนวยการ | พ.ศ. 2538 - 2549 |
| 2 | นายโฆษิต   คำไสย์ | ผู้อำนวยการ | พ.ศ. 2549 - 2554 |
| 3 | นายคณิตพันธ์ จามรธัญญวาท | ผู้อำนวยการ | พ.ศ. 2554 - 2560 |
| 4 | นายจักรินทร์ บุญเอนก | ผู้อำนวยการ | พ.ศ. 2560 - 2563 |
| 5 | นายสวาสดิ์ อินธิศร | ผู้อำนวยการ | พ.ศ. 2563 - 2565 |
| 6 | นางศรศรี ศรีคำ | ผู้อำนวยการ | พ.ศ. 2565 - ปัจจุบัน |
วัดป่าเขาน้อย (จังหวัดพิจิตร)

| วัดป่าเขาน้อย |
| --- | --- |


ที่ตั้ง: หมู่ที่ 5  ตําบลวังทรายพูน อำเภอวังทรายพูน จังหวัดพิจิตร
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระเสถียร กันตฺสีโล
 สถานีย่อยพระพุทธศาสนา
วัดป่าเขาน้อย เป็นวัดราษฎร์สังกัดธรรมยุติกนิกาย ก่อตั้งขึ้นตามแบบแผนแห่งวัดที่มุ่งลักษณะวิปัสสนาธุระทั่วไป  วัดตั้งอยู่ที่ หมู่บ้านเนินหัวโล้ หมู่ที่ 5 ตําบลวังทรายพูน อำเภอวังทรายพูน จังหวัดพิจิตร ปัจจุบันมี พระเสถียร กันตฺสีโล อยู่ในตำแหน่งเจ้าอาวาส  วัดป่าเขาน้อยมีคณะนักบวชประพฤติจริยาเป็นประจำอยู่ประมาณ 15-25 รูป
ประวัติ

วัดป่าเขาน้อยเริ่มก่อตั้งเป็นวัดสมบูรณ์ตามกฎหมาย เมื่อปี พ.ศ. 2536 ทางราชการได้ออกหนังสือรับรองการทำประโยชน์ (น.ส.3ก) ในที่ดินพื้นที่บริเวณ “ หนองแฟบ ” ซึ่งมีขอบเขตที่เนื้อที่ประมาณ 14 ไร่ 1 งาน 51 ตารางวา ให้กับ นายวงเดือน อัสโย ซึ่งเป็นอุบาสกผู้ริเริ่มก่อสร้างวัดในครั้งแรก และนายวงเดือน ได้มีศรัทธาถวายที่ดินแปลงดังกล่าวให้เป็นที่สร้างวัด
ปี พ.ศ. 2537 นายวงเดือน อัสโย ได้ดำเนินการขออนุญาตสร้างวัดต่อทางราชการในที่ดินแปลงที่ได้รับเอกสารสิทธิ์แล้วนั้น และได้รับอนุญาตจากกรมการศาสนา ด้วยความเห็นชอบของกระทรวงศึกษาธิการ และมหาเถรสมาคม อนุญาตให้สร้างวัดได้ เมื่อวันที่ 11 ตุลาคม พ.ศ. 2537
ปี พ.ศ. 2538 นายวงเดือน อัสโย ได้จัดทำรายงานขอตั้งวัด โดยขอตั้งชื่อวัดว่า “ วัดป่าเขาน้อย ” โดยมี หลวงปู่อ่ำ ธัมมกาโม (หมายถึงพระครูสันติวรญาณ ซี่งต่อมาได้ดำรงตำแหน่งเจ้าอาวาสวัดสันติวรญาณ ตำบลวังศาล อำเภอวังโป่ง จังหวัดเพชรบูรณ์ด้วย) เป็นเจ้าอาวาส  เมื่อมีรายงานเสนอต่อทางราชการ จากนั้นกระทรวงศึกษาธิการ โดยความเห็นชอบของมหาเถรสมาคมได้ออกประกาศตั้งวัดป่าเขาน้อยให้เป็นวัดในพระพุทธศาสนาถูกต้องตามกฎหมาย เมื่อวันที่ 25 กันยายน พ.ศ. 2538 และโดยมีพระอ่ำ ธัมมกาโม เป็นเจ้าอาวาส ตั้งแต่นั้น
ปี พ.ศ. 2539 ได้มีประกาศพระราชทานวิสุงคามสีมาให้แก่วัดป่าเขาน้อยลงพิมพ์ในราชกิจจานุเบกษา ฉบับประกาศทั่วไป เล่ม 113 ตอนที่ 18 ง เมื่อวันที่ 29 กุมภาพันธ์ 2539 มีนายอำเภอวังทรายพูนเป็นผู้ปักหมายเขตวิสุงคามสีมา ณ บริเวณพระอุโบสถที่อยู่กลางหนองน้ำ ชื่อ ‘  หนองแฟบ ’ ในพื้นที่เป็นบริเวณ กว้าง 30 เมตร ยาว 40 เมตร โดยประมาณ
โดยทั่วไปแล้ว ทราบกันดีว่าหลวงปู่จันทา ถาวโร เป็นพระอาจารย์ใหญ่แห่งสำนักวิปัสนาแห่งนี้ แต่หลวงปู่จันทาไม่ยอมรับในการแต่งตั้งให้ตนเองเป็นเจ้าอาวาส ต่อมาได้ยอมรับการแต่งตั้งให้เป็นเจ้าอาวาสวัดป่าเขาน้อย เมื่ออยู่ในวัยชราภาพแล้ว โดยรับการเป็นเจ้าอาวาสตั้งแต่ วันที่ 1 สิงหาคม พ.ศ. 2549 จวบกระทั่งวันมรณภาพ อนึ่งวัดป่าเขาน้อยในอดีตกาลนั้น เมื่อสมัยตั้งแต่ก่อตั้งวัดเป็นต้นมาคราคร่ำไปด้วยผู้คน และบรรดานักปฏิบัติธรรม พบว่าในอดีต มีภิกษุมาพำนักจำพรรษาอยู่อาศัยประกอบสมณะกิจ ที่ประมาณ 50-70 เป็นประจำ แตกต่างจากปัจจุบันซึ่งมีพระสงฆ์และนักปฏิบัตธรรมจำนวนน้อย ซึ่งอยู่ช่วยกันดูแลศาสนวัตถุ และศาสนสถานไม่ให้รกร้างและชำรุดทรุดโทรมมากเกินไป
สถานที่ภายในวัด

พระอุโบสถกลางน้ำ, หอพระไตรปิฎก, ศาลาโรงฉัน, กุฏิถาวรประมาณ 60 หลัง, ศาลาโรงฉันน้ำร้อน, อาคารผู้มาพักปฏิบัติธรรม 6 อาคาร, อาคารเก็บรักษาของบริจาค, พระเมรุ, ถังคอนกรีตเก็บกักน้ำ 3 ถัง ถนนและกำแพงคอนกรีตในพื้นที่ประมาณ 280 ไร่, อาคารที่ล้างบาตร, สระน้ำ, บ่อน้ำบาดาล, ถ้ำประดิษฐานรูปเหมือนหลวงพ่อเพชร, วิหารรายรอบพื้นที่ประดิษฐานพระพุทธรูปและสิ่งศักดิ์สิทธิ์, พระพุทธรูปพระพุทธมณฑลมงคลบพิตร, เจดีย์ศรีโอภาสพระบรมธาตุ
งานปูนปั้นเรื่องราวพุทธประวัติภายในบริเวณวัด